**Nathalie RHEIMS** (naskiĝis la  25-an de aprilo 1959(nun 1959-04-25) (64‑jara)) estas franca verkistino kaj produktoro.

Genealogio
----------

**Nathalie Rheims** estas filino de Maurice Rheims, franca Akademiisto, kaj fratino de Bettina Rheims, fotografistino. Ŝi edziniĝis kun Léo Scheer en 1989.

Biografio
---------

Ŝi debutis artan karieron kiel teatra komediistino. Apenaŭ 17-jara, ŝi eniris konservatorion de "rue Blanche". Dum 7 jaroj, t.e. ĝis 1983, Nathalie Rheims daŭrigis aktoran karieron, ĉu en teatro, ĉu en telefilmoj. En 1984, 25-jaraĝa, Nathalie Rheims esploris ĵurnalismon por la magazino *Elle*. Du jarojn poste, ŝi fariĝis produktoro, unue por TV6, estrita de Léo Scheer, unua versio de M6, poste por France 2, produktante kun Léo Scheer artan elsendon *Haute curiosité* prezentitan de Claude Sérillon kaj Maurice Rheims.

En 1999, Nathalie Rheims publikigis unuan romanon, *L'un pour l'autre* (édition Galilée) rekompencitan de premio *Gai Savoir*. En 2000, ŝi publikigis *Lettres d’une amoureuse morte* ĉe eldonejo Flammarion. Poste sinsekvis *Les fleurs du silence* kaj *L’Ange de la dernière heure* en 2001 kaj 2002. Ankaŭ en 2002, Nathalie Rheims kunproduktis filmon *Une femme déménage*. En 2003, ŝi ofertis novan romanon al la publiko, *Lumière invisible à mes yeux* ĉe eldonejo Léo Scheer. *Le rêve de Balthus*, *Le cercle de Meggido* kaj *L'ombre des autres* aperis en septembro 2004, 2005 kaj 2006 respektive, kaj enirigis ŝin en la liston de plej bonaj vendoj.

Kunulino kaj kunlaborantino de produktoro-reĝisoro Claude Berri, ŝi kreis kun li produktan societon de kino "Hirsch Productions" kaj implikiĝis, kiel asocia produktoro, en la filmojn *L'un reste, l'autre pas*, *Les enfants*, *Le démon de midi*, *La Maison du bonheur*, *Ensemble, c'est tout*, *La Graine et le Mulet*, *Bienvenue chez les Ch'tis*.

En 2007, Nathalie Rheims publikigis sian naŭan libron *Journal Intime, roman* ĉe eldonejo Léo Scheer. Paralele, ŝia oka romano *L'ombre des autres* estas adaptota al kino, kun Mylène Farmer en la ĉefa rolo (filmado antaŭplanita en 2010).

En 2008 aperis ŝia deka romano: *Le Chemin des sortilèges* ĉe eldonejo Léo Scheer.

Romanoj
-------

1. 1999: *L’Un pour l’autre* (Unu por la alia), Galilée (Folio)
2. 2000: *Lettres d’une amoureuse morte* (Leteroj de mortinta amatino), Flammarion (Folio)
3. 2001: *Les Fleurs du silence* (La floroj de l'silento), Flammarion (Folio)
4. 2002: *L’Ange de la dernière heure* (la last-hora anĝelo), Flammrion (Folio)
5. 2003: *Lumière invisible à mes yeux* (Lumo nevidebla de miaj okuloj), Léo Scheer
6. 2004: *Le rêve de Balthus* (La revo de Balthus), Fayard-Léo Scheer (Folio)
7. 2005: *Le cercle de Meggido* (La cirklo de Meggido), Léo Scheer (Livre de poche)
8. 2006: *L'Ombre des autres* (Ali-ies ombroj), Léo Scheer
9. 2007: *Journal intime, roman* (Intima taglibro, romano), Léo Scheer
10. 2008: *Le Chemin des sortilèges* (La vojo de sorĉaĵoj), Léo Scheer
11. 2009: *Claude*, Léo Scheer, Parizo
12. 2010: *Car ceci est mon sang* (Ĉar ĉi tio estas mia sango), Léo Scheer, Parizo
13. 2011: *Le Fantôme du Fauteuil 32* (La Fantomo de Fotelo 32), Léo Scheer, Parizo
14. 2012: *Laisser les cendres s’envoler* (Lasi cindrojn forflugi), Léo Scheer, Parizo
15. 2014: *Maladie d'amour* (Am-malsano), Léo Scheer, Parizo
16. 2014: *Le Père-Lachaise, jardin des ombres* (Père-Lachaise, ĝardeno de ombroj), Michel Lafon, Parizo

Eksteraj ligiloj
----------------

* Kategorio Nathalie Rheims en la Vikimedia Komunejo (Multrimedaj datumoj)



|  |  |
| --- | --- |
| Portala ikono | Portalo pri Literaturo |

* Oficiala retejo de Nathalie Rheims